Устав

на Народно читалище „Пробуда-27.XII.1927”

село Вехтово, община Шумен

Народно читалище „Пробуда-27.XII.1927” с. Вехтово, в единодействие с народните читалища в региона и страната е център на културна и духовна дейност на хората от селото.

Учредено е на 27.12.1927 годинапо инициатива на свободомислещи хора от селото, с цел да бъде център за социално общуване, възпитание в дух на родолюбие и съхраняване на традиции, книжнина и самодейно художествено творчество в областта на изкуството за публична изява.

Учредители са:Вера Ангелова, Керана Тодорова, Георги Атанасов, Петко Крайчев, Миню Цвятков, Недялко Ганчев, Аврам Павлов, Иван Йовчев, Ганю Генчев, Митю Генчев, Колю Генчев, Пенчо Михайлов, Илия Димчев, Ангел Желязов, Мехмедали Ахмедов, Иван Куцаров, Къню Иванов, Ганчо Недялков, Батан Стоянов, Стоян Минев, Величко Трифонов, Илия Михалев, Райко Станев, Христо Иванов.

Днес тяхната традиция се поддържа и уважава от всички живеещи в селото, като към тях, първоучителите, винаги се отбелязва уважение и почит.

ГЛАВА ПЪРВА

ОБЩИ ПОЛОЖЕНИЯ

Чл. 1 С този Устав се уреждат целите, дейността, източниците на финансиране, органите на управление и контрол, техните правомощия, начина на избирането им, реда за свикването им и вземане на решения, начина за приемане на членове и прекратяване на членството, реда за определяне на членския внос.

Чл. 2 Читалището в с. Вехтово е традиционно самоуправляващо българско културно-просветно сдружение, което изпълнява и държавни културно-просветни задачи.

Читалището носи името „ Пробуда-27.12.1927”. Има кръгъл печат – разтворена книга със слънце над нея. Около тях в кръг има надписи: отгоре – НЧ „ Пробуда – 27.12.1927”, отдолу – село Вехтово.

Чл. 3 Седалището на НЧ „Пробуда – 27.12.1927 „ е село Вехтово, община Шумен, област Шумен, ул. „ Балкан „ №2

Чл. 4 Читалището не е политическа организация. То работи на принципите на доброволността, демократизма и автономността. В неговата дейност могат да участват всички лица без оглед на ограничения на възраст, пол, политически и религиозни възгледи и етническо самосъзнание.

Чл. 5 Читалището е юридическо лице с нестопанска цел

Чл. 6 Читалището, за постигане на своите цели, може да се сдружава с други читалища и сродни организации, без да ограничава самоуправлението на собствената си дейност и имущество.

Чл. 7 Читалището поддържа отношения на сътрудничество и координация с държавните и общински органи и организации, които имат права и задължения, свързани с неговата дейност, като запазва автономия.

Чл. 8 Читалището работи във взаимодествие с културни институции, учебни заведения, обществени, стопански и други организации, извършващи или подпомагащи културната дейност. То може да влиза в договорни отношения с тези или други структури без да накърнява своите интереси.

ГЛАВА ВТОРА

ЦЕЛИ И ДЕЙНОСТИ

Чл. 9 Целта на НЧ „ Пробуда – 27.12.1927 „е да задоволява потребностите на населението, свързани с :

1. развитие и обогатяване на културния живот, социалната и образователната дейност в селото;
2. запазване на обичаите и традициите на българския народ;
3. разширяване на знанията на населението, развитие на творческите заложби и приобщаване към ценностите и постиженията на науката, изкуството и културата;
4. възпитаване и утвърждаване на националното самосъзнание;
5. осигуряване на достъп до информация

Чл. 10 За постигане на своята цел, читалището извършва дейности като:

1. урежда и поддържа библиотека и читалня, фото-, фоно-

и видеотека

1. развива и подпомага любителското художествено творчество;
2. организира кръжоци, клубове, празненства, концерти, чествания и младежки дейности;
3. събира и разпространява знания за родния край;
4. създава и съхранява музейна колекция съгласно Закона за културното наследство;
5. предоставя компютърни услуги

Чл. 11 Читалището може да развива допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.

Читалището не разпределя печалба.

Чл. 12 Читалището няма право да предоставя собствено или ползвано имущество за:

1. хазартни игри и нощни заведения;
2. . за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
3. за постоянно ползване от политически партии и организации;
4. на председателя, секретаря, членовете на проверителната комисия и на членовете на техните семейства

ГЛАВА ТРЕТА

УЧРЕДЯВАНЕ НА ЧЛЕНСТВО

Чл.13 –(1) НЧ е „Пробуда-27.12.1027”, основано през 1927 г. То се регистрира в Окръжния съд след представяне на:

1. Протокол от общото събрание
2. Устав
3. Нотариално заверен образец от подписа на лицето, представляващо читалището и валидният печат на читалището..

(2) Броят на членовете на общото събрание трябва да съответства на изискванията на чл.8, ал.1 от ЗНЧ за селото

- 50 дееспособни физически лица

Чл. 14 –(1) Членовете на читалището са индивидуални, колективни и почетни, в т.ч. и дарители

(2) Индивидуалните членове са български граждани. Те биват действителни и спомагателни:

1. действителни членове са лица, навършили 18 години, които участват в дейността на читалището, редовно плащат определения членски внос за текущата година и имат право да избират и да бъдат избирани;

2. спомагателни членове са лица до 18 години, които нямат право да избират и да бъдат избирани, те имат право на съвещателен глас и плащат членски внос в по малък размер;

3. членството се учредява с подаване на Заявление за нови членове, утвърждават се на заседание на ЧН и продължава с акта на плащане на членски внос. Води се регистър на читалищните членове.

4. членството се прекратява:

- със заявление на читалищния член;

- не е платен членския внос за календарната година;

- когато общото събрание изключи читалищен член за грубо нарушаване на Устава, за поведение, уронващо доброто име на читалището или за нанесени щети на последното в особено големи размери.

Чл. 15 Членовете на читалището имат право:

1. Да избират ръководни органи и да бъдат избирани в тях. Тези права се отнасят за действителните членове;
2. Да получават информация за дейността на читалището;
3. Да участват в обсъждане на дейността му;

Чл. 16 Членовете на читалището са длъжни:

1. Да плащат определения членски внос
2. Да спазват Устава
3. Да участват според възможностите си в дейността на читалището
4. Да пазят и да съдестват за обогатяване на неговото имущество
5. Да не уронват престижа на читалището

Чл. 17 Колективните членове съдействат за осъществяване целите на читалището, подпомагат дейностите, поддържането и обогатяването на материалната база. Те имат право на един глас. Колективни членове могат да бъдат:

1. професионални организации;

2. стопански организации;

3. търговски дружества;

4.кооперации и сдружения;

5. културно-просветни и любителски клубове и творчески колективи.

Чл. 18 Членството се учредява и поддържа чрез споразумение между колективния член на читалището, което не може да накърнява интересите на последното. То се прекратява:

1. при прекратяване на колективния член;
2. по искане на колективния член;
3. при фактическо прекъсване на взаимодействието между колективния член и читалището в продължение на една календарна година

Чл. 19 Почетни членове на читалището могат да бъдат български и чужди граждани с изключителни заслуги към него, в т.ч. дарители, направили особено ценни дарения на читалището. Те се обявяват с решение на общото събрание и могат да упражняват правото си на глас и да ползват всички останали права.

*ГЛАВА ЧЕТВЪРТА*

ОРГАНИ НА УПРАВЛЕНИЕ И КОНТРОЛ,

ТЕХНИТЕ ПРАВОМОЩИЯ,

НАЧИН ЗА ИЗБИРАНЕТО ИМ,

РЕДА ЗА СВИКВАНЕТО ИМ

И ВЗЕМАНЕ НА РЕШЕНИЯ

Чл. 20 Органи на читалището са Общото събрание, Настоятелството и Проверителната комисия.

Чл. 21 (1) ВЪРХОВЕН ОРГАН на читалището е Общото събрание.

(2) Общото събрание се състои от всички членове на читалището, имащи право на глас.

Чл. 22 (1) Общото събрание:

- изменя и допълва устава;

- избира и освобождава членове на настоятелството, проверителната комисия и председателя;

- приема вътрешни актове, необходими за организацията на дейността на читалището;

- изключва членове на читалището;

- определя основни насоки за дейността на читалището;

- взема решение за членуване или за прекратяване на членството на читалището в читалищно сдружение;

- приема бюджета на читалището;

. приема годишния отчет до 30 март следващата година;

. определя размера на членския внос и библиотечните такси;

- отменя решения на читалището;

. взема решения за откриване на клонове на читалището след съгласуване с Обшината;

. взема решения за прекратяване на читалището;

. взема решения за отнасяне до съда за незаконосъобразни действия на ръководството или отделни читалищни членове;

. обявява почетните членове, в т.ч.п дарители;

. взема решения за обединяване с други читалища и организации в сдружение.

(2) Решенията общото събрание са задължителни за другите органи на читалището.

Чл. 23 (1) Редовно общо събрание се свиква от настоятелството

най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или една трета от членовете на читалището, с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по късно от 7 дни преди датата на провеждането. В същия срок на общодостъпни места се залепя поканата и временно се прекратява събирането на членски внос.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват най-малко една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.22, ал.1, т.1,4,10,11,12 се вземат с мнозинство с най-малко две трети от всички членове.

(5) Две трети от членовете на общото събрание на читалището могат да предявят иск пред окръжния съд за отмяна на решение на общото събрание, ако то противоречи на закона или устава

Чл. 24 (1) Изпълнителен орган на читалището е настоятелството, което се състои най-малко от 5 члена, избрани за срок до 3 години. Същите да нямат роднинска връзка по права и сребрена линия до четвърта степен.

(2) *Настоятелството е изпълнителен орган на читалището. То:*

1. свиква общото събрание;

2. осигурява изпълнение на решенията на общото събрание;

3. подготвя и внася в общото събрание проект за бюджета на читалището, утвърждава щата му, длъжностните характеристики на служителите и техните възнаграждения;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика и възнаграждение;

6. приема годишни планове за дейността на читалището;

7.утвърждава разбивката на бюджета в рамките на решението на общото събрание и контролира неговото изпълнение;

8. разпределя задълженията между членовете на настоятелството;

9. приема нови членове;

10. взема решение за създаване и закриване на колективи за художествено творчество, школи и други и определя принципите на взаимоотношения с тях;

11. взема решения за стопанисване на читалищното имущество – отдаването му под наем или аренда за по продължителен период, определя такси, наеми, арендни вноски; за образуване и управление на целеви фондове, в т.ч. изпълнение на дарения;

12. взема решение за отчуждаване, бракуване или заменяне на движими вещи с по-доброкачествени;

13. взема решение за моралното и материалното стимулиране на читалищни членове и работещите в читалището;

(3) Настоятелството се свиква най-малко веднъж на 2 месеца и работи в условия на публичност и откритост. Настоятелството взема решения с мнозинство повече от половината на членовете си.

Чл. 25 (1) Председателят на читалището е член на настоятелството и се избира от общото събрание за срок от 3 години.

(2) *Председателят:*

1. организира дейността на читалището, съобразно Закона, Устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание.

4. ( отм.- ДВ, бр. 42 от 2009 г.)

5. отчита дейността си пред Настоятелството;

6. сключва и прекратява трудовите договори със служителите, съобразно бюджета на читалището и въз основа решение на настоятелството.

7. ежегодно в срок до 10 ноември представя на кмета предложения за дейността на читалището през следващата година;

8. ежегодно в срок до 31 март представя пред кмета на общината и общински съвет доклад за осъществените читалищни дейности на база приета програма и сключен договор на изразходваните от бюджета общински средства;

9. председателят работи на обществени начала.

Чл. 25а (1) *Секретарят на читалището:*

1.Организира изпълнението на решенията на настоятелството, включително решенията на изпълнението на бюджета;

2. Организира основната текуща и допълнителна дейност.

3. Отговаря за работата на щатния и хонорувания персонал

4. Представлява читалището заедно и поотделно с председателя;

5. Секретарят се избира и назначава с решение на Настоятелството.

(2) Секретарят не може да е в роднински връзки с членовете на Настоятелството и проверителната комисия по права и сребрена линия до четвърта степен, както и да бъде съпруг/съпруга на председателя на читалището.

Чл. 26 Проверителната комисия се състои най-малко от трима членове, избрани за срок от три години.

1. Членовете на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия – съпрузи, братя, сестри и роднини по сватство от първа степен.

2. Проверителната комисия осъществява контрол върху дейността на настоятелството, председателя и секретаря на читалището по спазване на Закона, Устава и решенията на Общото събрание.

3. При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

Чл.27 Не могат да бъдат избирани за членове на настоятелството, на проверителната комисия и за секретари лица, които са осъждани за лишаване от свобода за умишлени престъпления от общ характер.

Чл. 27а Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.

ГЛАВА ПЕТА

ИМУЩЕСТВО И ФИНАНСИРАНЕ

Чл. 28 Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 29 Читалището събира средства от следните източници:

1. Членски внос

2. Културно-просветна и информационна дейност;

3. Субсидия от държавния и общинските бюджети;

4. Наеми от движимо и недвижимо имущество;

5. Дарения и завещания

6. Други приходи.

Чл. 30 Читалището не може да отчуждава недвижими вещи и да учредява ипотека върху тях.

Чл. 31 Движими вещи могат да бъдат отчуждавани, залагани, бракувани или заменяни с по-доброкачествени само по решение на настоятелството.

Чл. 32 Читалищното настоятелство изготвя годишен отчет на приходите и разходите, който се приема от общото събрание.

1. Отчетът за изразходваните от бюджета средства се представя в общината.

Чл. 33 Председателят на читалището ежегодно в срок до 10 ноември представя на кмета предложения за дейността през следващата година.

Чл. 34 Председателят представя ежегодно до 31 март пред кмета на общината и общински съвет доклад за осъществените читалищни дейности и за изразходваните от бюджета средства.

Чл. 35 Разходите не бива да надвишават приходната част на бюджета.

Чл. 36 Счетоводната и друга отчетност се води всъответствие с действащите нормативни актове.

ГЛАВА ШЕСТА

ПРЕКРАТЯВАНЕ

Чл. 37 Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд ако:

1 дейността му противоречи на закона, устава и добрите нрави;

2 имуществото му не се използва според целите и предмета на дейността на читалището;

3 е налице трайна невъзможност читалището да действа или не развива дейност за период от две години;

4 не е учредено по законния ред

5 е обявено в несъстоятелност.

ГЛАВА СЕДМА

АДМИНИСТРАТИВНОНАКАЗАТЕЛНИ РАЗПОРЕДБИ

Чл. 38 Председателят и секретарят на читалището, предоставили имущество в нарушение на чл.3, ал.4 от ЗНЧ се наказват с глоба в размер от 500 до 1000 лв. и с лишаване право да заема изборна длъжност за срок от 5 години.

Чл. 39 Председателят се наказва с глоба от 150 до 300 лв ако не заяви вписване в регистъра на читалищата в срока по чл.10, ал.3 от ЗНЧ

Чл. 40 Председателят се наказва с глоба от 150 до 300 лв, ако не предостави доклад за изпълнението на читалищните дейности в срока по чл.26а, ал.4 от ЗНЧ

ГЛАВА ОСМА

ЗАКЛЮЧИТЕЛНИ РАЗПОРЕДБИ

Този Устав е приет от 35 / тридесет и пет / члена на редовно отчетно-изборно събрание на читалището, състояло се на 29.02.2012 г. в съответствие със ЗНЧ, обнародван в ДВ, бр.97 от 10.12.2010 г.

Членове на Настоятелството

1.Ива Василева Вълчанова-Йорданова

2.Йорданка Василева Тодорова

3. Петю Желязков Петев

4. Стоянка Христова Михайлова

5. Марияна Начкова Маринова

Проверителна комисия

Председател- Христина Костакева

Член- Тончо Иванов Попов

Член- Стоянка Иванова Илиева